פפסיקו

פפסיקו (באנגלית: PepsiCo) היא תאגיד רב-לאומי אמריקאי המייצר ומשווק מוצרי מזון ושתייה מגוונים. הנהלתו ממוקמת בפֵּרְצְ'ס שבמדינת ניו יורק.

התאגיד הוקם ב-1965 בעת מיזוג חברת "פפסי קולה" (יצרנית המשקה הפופולרי פפסי המתחרה בקוקה-קולה), עם חברת החטיפים "פריטו ליי" (Frito-Lay). מאז הרחיבה החברה המאוחדת את מגוון מוצרי המזון והמשקה שהיא מייצרת ומשווקת, בין השאר לאחר רכישת חברות המזון "טרופיקנה" (1998) ו"קוואקר" (2001).

בעשור השני של המאה ה-21, מפיצה החברה עשרות מוצרים ביותר מ-200 מדינות ברחבי העולם, ולה 297 אלף עובדים. הכנסות החברה לשנת 2011 היו 66 מיליארד דולר, והיא מדורגת כחברת המזון והשתייה השנייה בגודלה בעולם. החברה מיוצגת בישראל על ידי טמפו בתחום המשקאות ועל ידי שטראוס גרופ בתחום החטיפים.

מנכ"ל החברה מ-3 באוקטובר 2018 הוא רמון לגוארטה.

בין המשקאות המוכרים של החברה ניתן למצוא את המשקה פפסי, מירנדה (משקה מוגז בטעם תפוז) ו-"סבן אפ" (משקה מוגז בטעם לימון ליים).

ב-20 באוגוסט 2018 החברה קנתה את חברת סודהסטרים הישראלית תמורת 3.2 מיליארד דולר. ב-2022 חתמה החברה על הסכם עם החברה הישראלית אימפקס לרכישת פקקים חכמים שמאפשרים ללמוד את הרגלי השתייה.

קישורים חיצוניים

הערות שוליים

ערכים שבהם תבנית בריטניקה אינה מתאימה
חברות בשווי שוק מעל 200 מיליארד דולר
חברות מזון אמריקאיות
חברות שנסחרו בבורסה לניירות ערך בניו יורק